Diari Oficial de la Generalitat Valenciana


Sumari del DOGV 3561, del 16-08-1999 (1999/7146)

ORDRE de 23 de juliol de 1999, del conseller de Cultura, Educació i Ciència, per la qual es regulen els preus públics que ha de percebre la Conselleria de Cultura, Educació i Ciència per la venda de determinades publicacions.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/07/23/(1)/dof/vci/html**

### Dades del document

Número de DOGV
:   3561

Data del DOGV
:   16-08-1999

Secció del DOGV
:   I. DISPOSICIONS GENERALS

Número del document
:   1999/7146


Data del document
:   23-07-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Conselleria Cultura, Educació i Ciència
    * publicació
    * legislació
    * llista de preus
    * fixació de preus
    * indústria del llibre

ORDRE de 23 de juliol de 1999, del conseller de Cultura, Educació i Ciència, per la qual es regulen els preus públics que ha de percebre la Conselleria de Cultura, Educació i Ciència per la venda de determinades publicacions. [1999/7146]
  
El Decret 73/1991, de 13 de maig, del Consell de la Generalitat Valenciana (DOGV de 5 de juny de 1991), establix el règim general aplicable als preus públics de la Generalitat Valenciana, així com el procediment de fixació i aprovació de les quanties. L'article 3.1 del decret atribuïx al Govern Valencià la competència per a establir la relació de béns, servicis i activitats susceptibles de ser retribuïts per preus públics, a proposta conjunta de la Conselleria d'Economia, Hisenda i Administració Pública i de cada una de les Conselleries que els presten o de què depenguen els organismes o ens corresponents.
  
En compliment del manament del citat article 3.1, el Decret 227/1991, de 9 de desembre, del Govern Valencià, va determinar els béns, servicis i activitats susceptibles de ser retribuïts per preus públics i en va establir una relació posteriorment modificada pel Decret 159/1992, de 28 de setembre (DOGV de 27 de desembre de 1991 i 8 d'octubre de 1992 respectivament).
  
La disposició addicional sisena de la Llei 12/1997, de 23 de desembre, de Taxes de la Generalitat Valenciana, ha fet una nova redacció de l'annex de l'esmentat Decret 227/1991, en la qual es contemplen com a susceptibles de ser retribuïts per preus públics els servicis de venda de publicacions i subscripcions a publicacions periòdiques de totes les Conselleries.
  
Per tot això, atés el que establix l'article 3.2 del Decret 73/1991, del Consell de la Generalitat Valenciana, després de l'elaboració de la memòria economicofinancera que determina que els preus proposats cobrixen el cost del lliurament de béns que amb ells es remunera, i a la vista de l'informe favorable de la Direcció General de Tributs i Patrimoni de la Conselleria d'Economia, Hisenda i Administració Pública,
  
ORDENE
  
Primer. Objecte
  
La present ordre té per objecte la regulació del règim jurídic aplicable als preus públics que ha de percebre la Conselleria de Cultura, Educació i Ciència per la venda de la publicació a què es referix l'apartat 4 de la present ordre.
  
Segon. Pressupost de pagament
  
Constituïx el pressupost de pagament del preu públic regulat en esta ordre, l'adquisició per preu de les publicacions a què es referix l'apartat anterior.
  
Tercer. Obligats al pagament
  
Són subjectes obligats al pagament del preu públic regulat en la present ordre els adquirents de les publicacions a què es referix l'article següent.
  
Quart. Quanties
  
1. El preu públic objecte de la present ordre s'exigirà segons disposa el següent quadre de tarifes:
  
PUBLICACIÓ PTS./UNITAT EUROS/UNITAT
  
Los Mayas Ciudades Milenarias de Guatemala 2.884 17,33
  
2. Als preus públics a què es referix l'apartat anterior s'aplicarà el tipus de l'Impost sobre el Valor Afegit vigent en el moment d'efectuar-se la venda de les publicacions.
  
Quint. Exigibilitat i pagament
  
L'obligació de pagament del preu regulat en la present ordre naixerà quan s'adquirisca la publicació a què es referix l'article anterior.
  
Això no obstant, en el cas de comandes per correu, telèfon o qualsevol altre mitjà de comunicació, el preu s'exigirà per endavant i caldrà acreditar el pagament abans del lliurament de les publicacions.
  
Disposició Final
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 23 de juliol de 1999
  
El conseller de Cultura, Educació i Ciència


Còpia Permalink ELI